Tversted Marked fortæller, at markedet i år har været en succes med en højere omsætning end normalt.

I dag har været sidste dag på Tversted Marked for denne omgang. Markedet har kørt siden fredag, og weekenden har været en succes. Der har været op imod 35.000 besøgende i løbet af de tre dage, fortæller formanden, Jesper Eriksen. - Det er gået rigtig fantastisk. Vi ligger over den omsætning, som vi normalt plejer at have, og vi er selvfølgelig glade for på foreningernes vegne, at det stykke arbejde, vi går og laver, giver pote i sidste ende, så de kan få lidt overskud ud af det, vi går og laver, siger Jesper Eriksen. Til Tversted Marked er der 250 frivillige, og i år har der været omkring 100 boder. Formanden har også været glad for vejret til dette års marked. Det har været en smule overskyet, men er også det bedste markedsvejr ifølge Jesper Eriksen. Dermed kan man i år lukke markedet ned med et smil. - Det har været fantastisk. Vi kan ikke får det bedre. Vi kan ikke få armene ned, siger Jesper Eriksen.